text: Soldater i kamp mod hinanden
  08 maj 2014 kl. 07.57
  6000 soldater er i dag samlet i Oksbøl lejren for at dyste i otte forskellige discipliner.
  Soldater fra alle Hærens kaserner er i dag samlet i Oksbøl for at deltage i Game4os. Et stort idrætsarrangement der er med til at fejre Hærens 400 års jubilæum.
  I løbet af dagen skal de forskellige underafdelinger kæmpe om få titlen som Hærens bedste.
  De otte discipliner er biathlon orientering, feltskydning, terrænsport, orienteringsløb, tre kamp, crossløb, fanestafet samt en jubilæumsmarch.
  Hærens 400 års jubilæum bliver markeret med en række af arrangementer i løbet af 2014.
  